gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6772, del 11-05-2012 (2012/4476)

Convocatòria per a la provisió en propietat per promoció interna d'una plaça d'oficial de la policia local.
-----------------------------------------------------------------------------------------------------------

### Dades del document

Número de DOGV
:   6772

Data del DOGV
:   11-05-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/4476


Data del document
:   03-05-2012

Organisme emissor
:   Ajuntament de Borriol

Tipus de document
:   Anunci

Descriptors 

:   * Borriol
    * concurs administratiu

Convocatòria per a la provisió en propietat per promoció interna d'una plaça d'oficial de la policia local. [2012/4476]  
Pel Decret d'Alcaldia número 317/2012, de data 25 d'abril de 2012, s'han aprovat les bases per a la provisió en propietat per promoció interna d'una plaça d'oficial de la policia local. Les bases esmentades han sigut publicades íntegrament en el Butlletí Oficial de la Província de Castelló número 52, d'1 de maig de 2012.  
  
Borriol, 3 de maig de 2012.- L'alcalde: Adelino Santamaría Blasco.
Diari Oficial de la Generalitat Valenciana


Sumari del DOGV 6692, del 16-01-2012 (2011/12538)

Notificació de requeriment de pagament a la procuradora en el rotlle d'apel·lació número 619/2002.
--------------------------------------------------------------------------------------------------

### Dades del document

Número de DOGV
:   6692

Data del DOGV
:   16-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12360


Organisme emissor
:   Audiència Provincial de València

Tipus de document
:   Anunci

Notificació de requeriment de pagament a la procuradora en el rotlle d'apel·lació número 619/2002. [2011/12010]  
La Secció Sisena de l'Audiència Provincial de València ha dictat, en el rotlle d'apel·lació número 619/2002, la resolució que diu així:  
  
«Diligència d'ordenació  
Secretària: Eugenia Rosa Martín Landete.  
València, 5 d'octubre de 2011.  
Es considera presentat l'escrit anterior de la procuradora Celia Sin Sánchez en què reclama els seus drets reportats en aquest recurs, uniu-lo.  
Com es demana, requeriu el representant legal d'Asimex, SL, (José Moliner Blanco, administrador únic) perquè, dins del termini de 10 dies, pague a l'esmentada procuradora la quantitat de 29.019,14 euros que puja el compte, amb l'advertència de constrenyiment si no ho efectua, i instruïu-lo del seu dret a impugnar-la i a proposar prova documental. Adreceu a aquest efecte el corresponent exhort al Jutjat Degà de Castelló de la Plana.  
Ho disposa i firma la secretària. En done fe».  
I perquè es publique en el Diari Oficial de la Comunitat Valenciana, a fi de notificar la part que no ha comparegut Asimex, SL, demandant apel·lat.  
  
València, 13 de desembre de 2011. La secretària: Eugenia Rosa Martín Landete.
Diari Oficial de la Generalitat Valenciana


Sumari del DOGV 6929, del 24-12-2012 (2012/11024)

DECRET 185/2012, de 21 de desembre, del Consell, pel qual cessa com a directora general de Tributs, de la Conselleria d'Hisenda i Administració Pública, Araceli Muñoz Malo.
----------------------------------------------------------------------------------------------------------------------------------------------------------------------------

### Dades del document

Número de DOGV
:   6929

Data del DOGV
:   24-12-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/11364


Data del document
:   21-12-2012

Organisme emissor
:   Conselleria d'Hisenda i Administració Pública

Tipus de document
:   Decret

Descriptors 

:   * Conselleria d'Hisenda i Administració Pública

DECRET 185/2012, de 21 de desembre, del Consell, pel qual cessa com a directora general de Tributs, de la Conselleria d'Hisenda i Administració Pública, Araceli Muñoz Malo. [2012/11726]  
En virtut del que disposen els articles 17.a, 28.b i 33.2 de la Llei 5/1983, de 30 de desembre, del Consell, i a proposta del conseller d'Hisenda i Administració Pública, el Consell, en la reunió del dia 21 de desembre de 2012, acorda el cessament d'Araceli Muñoz Malo com a directora general de Tributs, de la Conselleria d'Hisenda i Administració Pública, i li agraïx els servicis prestats.  
El present decret tindrà efectes des del dia que s'aprove.  
  
  
València, 21 de desembre de 2012  
  
El president de la Generalitat,  
ALBERTO FABRA PART  
  
El conseller d'Hisenda i Administració Pública,   
JUAN CARLOS MORAGUES FERRER
Diari Oficial de la Generalitat Valenciana


Sumari del DOGV 6716, del 17-02-2012 (2012/1460)

Notificació de l'acord d'iniciació. Expedient sancionador número D-805/2011.
----------------------------------------------------------------------------

### Dades del document

Número de DOGV
:   6716

Data del DOGV
:   17-02-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/1460


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de l'acord d'iniciació. Expedient sancionador número D-805/2011. [2012/1460]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria d'Infraestructures, Territori i Medi Ambient a la persona o entitat denunciada que a continuació s'allista, ja que s'ha intentat la notificació en l'última adreça coneguda, però aquesta no s'ha pogut practicar.  
  
Expedient número: D-805/2011.  
Entitat o persona interessada: Claudiu Mihai Duia.  
Última adreça coneguda: carrer de Llebeig, número 5, 15, 03792, la Vila Joiosa, Alacant.  
Assumpte: acord d'iniciació de l'expedient sancionador dictat per la directora territorial el 27 d'octubre de 2011.  
L'expedient es troba en el Negociat de Sancions i Recursos de la Conselleria d'Infraestructures, Territori i Medi Ambient, carrer de Churruca, número 29, 03319 Alacant, on heu de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació d'aquest edicte en el Diari Oficial de la Comunitat Valenciana.  
Si, transcorregut aquest termini, no heu comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
S'informa la persona interessada del dret que l'assisteix d'aportar les al·legacions que estime convenients en la seua defensa o, si escau, a interposar recurs; tot això dins del termini legalment establit. Transcorregut aquest sense haver fet ús d'aquest dret, es dictarà la resolució oportuna.  
  
Alacant, 10 de gener de 2012.- La directora territorial: Elisa Díaz González.
Diari Oficial de la Generalitat Valenciana


Sumari del DOGV 6724, del 29-02-2012 (2012/1759)

Notificació i citació a les persones interessades en el procediment ordinari número 610/2011 de la secció 5a de la Sala Contenciosa Administrativa del Tribunal Superior de Justícia de la Comunitat Valenciana.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6724

Data del DOGV
:   29-02-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/1759


Organisme emissor
:   Conselleria de Justícia i Benestar Social

Tipus de document
:   Anunci

Notificació i citació a les persones interessades en el procediment ordinari número 610/2011 de la secció 5a de la Sala Contenciosa Administrativa del Tribunal Superior de Justícia de la Comunitat Valenciana. [2012/1759]  
Per acord dictat en la Sala Contenciosa Administrativa, secció 5a, del Tribunal Superior de Justícia de la Comunitat Valenciana en el recurs referenciat com a procediment ordinari núm. 610/7401 ZOI: 46139-09-7-7275-9800767, interposat per la Fundació Internacional per al Suport al Desenrotllament Local i Social - Fiadelso, contra la Resolució de 12 d'abril de 2011, del conseller de Solidaritat i Ciutadania, de la convocatòria realitzada mitjançant una Orde 14/2010, de 8 de novembre, per a l'any 2011, de subvencions a programes, projectes i microprojectes en matèria de cooperació internacional per al desenrotllament, i en matèria de codesenrotllament, que realitzen organitzacions no governamentals per al desenrotllament, dictada per la Conselleria de Solidaritat i Ciutadania de la Generalitat Valenciana i de conformitat amb l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, es notifica als possibles interessats que pogueren resultar afectats per la interposició del recurs de referència, emplaçant-los perquè, si al seu dret convé, puguen personar-se com a demandats en els esmentats actes en el termini de nou dies, i comparéixer degudament representats en la forma establida en els articles 23.2 i 23.3 de l'esmentada llei jurisdiccional.  
  
València, 17 de febrer de 2012.- El director general d'Integració i Cooperació de la Conselleria de Justícia i Benestar Social: Josep Mª Felip i Sardà.
Diari Oficial de la Generalitat Valenciana


Sumari del DOGV 6785, del 30-05-2012 (2012/5309)

Correcció de errades de la convocatòria d'Assemblea General ordinària.
----------------------------------------------------------------------

### Dades del document

Número de DOGV
:   6785

Data del DOGV
:   30-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5309


Organisme emissor
:   Caixa Rural Sant Roc d'Almenara, S, SCOOP V. Crèd.

Tipus de document
:   Correcció d'errades

Correcció de errades de la convocatòria d'Assemblea General ordinària. [2012/5309]  
S'ha advertit un error en el punt quint de l'orde del dia de la convocatòria d'Assemblea General ordinària d'esta Caixa Rural del dia 16 de juny de 2012, publicada en el Diari Oficial de la Comunitat Valenciana número 6783, de 28 de maig de 2012, per la qual cosa es publica la rectificació del referit punt quint de l'orde del dia, que queda redactat de la manera següent:  
5. Informació i aprovació, si és el cas, de la proposta de modificació dels estatuts socials derivada de la incorporació al grup cooperatiu Caixes Rurals Unides: substitució dels actuals articles 59, 60 i 61 que passen a denominar-se Integració en el grup i règim jurídic; Funcions de l'entitat capçalera, i Competències delegades per la Caixa en l'entitat capçalera; i del capítol VI en el qual estan continguts per un altre de nova redacció, el qual passa a denominar-se Del grup cooperatiu Caixes Rurals Unides i de l'entitat capçalera; i supressió de l'article 62. Introducció d'una nova disposició addicional. Renumeració dels articles 63, 64 i 65, que passaran a tindre els números següents: dins del capítol VII, l'article 63 passarà a ser article 62, i l'article 64 passa a ser article 63. Dins del capítol VIII, l'article 65 passarà a ser article 64, en tots estos casos, sense variació dels seus continguts respectius.  
  
  
Almenara, 28 de maig de 2012.- El president: José Antonio Guinot Sanz.
Diari Oficial de la Generalitat Valenciana


Sumari del DOGV 6868, del 24-09-2012 (2012/8775)

Notificació de l'acord d'incoació de procediment sancionador. Expedient número 11/2012.
---------------------------------------------------------------------------------------

### Dades del document

Número de DOGV
:   6868

Data del DOGV
:   24-09-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/8775


Organisme emissor
:   Conselleria de Sanitat

Tipus de document
:   Anunci

Notificació de l'acord d'incoació de procediment sancionador. Expedient número 11/2012. [2012/8775]  
Com que no s'ha pogut realitzar la notificació personal a l'interessat de l'acte administratiu que s'indica a continuació, és procedent la publicació d'un extracte d'esta en el Diari Oficial de la Comunitat Valenciana, de conformitat amb els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Perquè l'interessat puga tindre coneixement íntegre de l'acte i en quede constància, podrà comparéixer en el termini de 10 dies, comptadors des de l'endemà de la publicació d'este anunci en el Diari Oficial de la Comunitat Valenciana, en la seu de la Direcció General d'Ordenació i Assistència Sanitària (Servici de Drogodependències), sítia al carrer de Misser Mascó, 31, de València, de 09.00 a 14.00 hores.  
  
- Expedient sancionador núm. 11/2012.  
- Interessat: Sergio Hidalgo Salgado.  
- Últim domicili conegut: barri de Sant Josep, núm. 47, de la Pobla de Vallbona (València).  
- Extracte del contingut: acord d'incoació de procediment sancionador núm. 11/2012, per infracció del que disposa el Decret Legislatiu 1/2003, d'1 d'abril, del Consell, pel qual s'aprova el Text Refós de la Llei sobre Drogodependències i Altres Trastorns Addictius.  
  
  
València, 10 de setembre de 2012.- El director general d'Ordenació i Assistència Sanitària: Guillermo Ferrán Martínez.
Diari Oficial de la Generalitat Valenciana


Sumari del DOGV 6821, del 18-07-2012 (2012/7173)

RESOLUCIÓ 115/VIII, de 12 de juliol de 2012, del Ple de les Corts, sobre la validació del Decret Llei 4/2012, de 29 de juny, pel qual es regulen els organismes de certificació administrativa (OCA).
-----------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2012/07/12/(1)/dof/vci/html**

### Dades del document

Número de DOGV
:   6821

Data del DOGV
:   18-07-2012

Secció del DOGV
:   I. DISPOSICIONS GENERALS

Número del document
:   2012/7173


Data del document
:   12-07-2012

Organisme emissor
:   Corts Valencianes

Tipus de document
:   Resolució

Anàlisi jurídica

 Descriptors 

:   * procediment administratiu
    * contaminació acústica
    * bou
    * administració local
    * administració regional
    * espectacles
    * risc industrial
    * mitjans per a discapacitats
    * higiene pública
    * col·legi professional
    * impacte ambiental
    * lluita contra incendis
    * legislació
    * control administratiu

RESOLUCIÓ 115/VIII, de 12 de juliol de 2012, del Ple de les Corts, sobre la validació del Decret Llei 4/2012, de 29 de juny, pel qual es regulen els organismes de certificació administrativa (OCA). [2012/7173]  
El Ple de les Corts, en la reunió realitzada el dia 12 de juliol de 2012, una vegada debatut, d'acord amb l'article 137 del Reglament de les Corts, el Decret Llei 4/2012, de 29 de juny, pel qual es regulen els organismes de certificació administrativa (OCA), ha adoptat la resolució següent, que, d'acord amb l'article 137.3.5.e del Reglament de les Corts, també ha de ser publicada en el Diari Oficial de la Comunitat Valenciana.  
  
Resolució  
El Ple de les Corts, d'acord amb el que estableixen els articles 44.4 de l'Estatut d'Autonomia de la Comunitat Valenciana, 18.d i 58 de la Llei 5/1983, de 30 de desembre, del Consell, i l'article 137 del Reglament de les Corts, ha acordat validar el Decret Llei 4/2012, de 29 de juny, pel qual es regulen els organismes de certificació administrativa (OCA).  
  
Palau de les Corts  
València, 12 de juliol de 2012.- El president: Juan Gabriel Cotino Ferrer. La secretària primera: Angélica Such Ronda.


Còpia Permalink ELI
Diari Oficial de la Generalitat Valenciana


Sumari del DOGV 6797, del 15-06-2012 (2012/5762)

Notificació del plec de càrrecs en l'expedient disciplinari dictat el 10 de maig de 2012, obert per la Resolució de 12 de gener de 2012.
----------------------------------------------------------------------------------------------------------------------------------------

### Dades del document

Número de DOGV
:   6797

Data del DOGV
:   15-06-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5762


Organisme emissor
:   Universitat d'Alacant

Tipus de document
:   Anunci

Notificació del plec de càrrecs en l'expedient disciplinari dictat el 10 de maig de 2012, obert per la Resolució de 12 de gener de 2012. [2012/5762]  
De conformitat amb el que disposen els articles 59.4, 60.2 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa públic el plec de càrrecs en el procediment disciplinari seguit contra Nicolás Giménez Uceda, dictat amb data 10 de maig de 2012. S'ha intentat la notificació a l'últim domicili conegut sense que s'haja pogut practicar per causes no imputables a aquesta Administració.  
  
L'interessat ha de comparèixer, en el termini de 10 dies, en el Servei de Gestió de Personal de la Universitat d'Alacant, situat a l'edifici de Rectorat i Serveis Generals, planta baixa, a fi de conèixer el contingut íntegre de l'esmentat acte.   
   
Alacant, 11 de juny de 2012.- L'instructor de l'expedient: Francesc Vaño Beneyto.
Diari Oficial de la Generalitat Valenciana


Sumari del DOGV 6793, del 11-06-2012 (2012/5583)

Informació pública de la pròrroga de l'explotació de la secció a) La Pubilla davant Alberto número 487, en el terme municipal de Borriol (Castelló). Expediente número MIEXPA/2006/1/12.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   6793

Data del DOGV
:   11-06-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5583


Organisme emissor
:   Conselleria d'Economia, Indústria i Comerç

Tipus de document
:   Anunci

Informació pública de la pròrroga de l'explotació de la secció a) La Pubilla davant Alberto número 487, en el terme municipal de Borriol (Castelló). Expediente número MIEXPA/2006/1/12. [2012/5583]  
Bartolomé Rubio Poroles ha sol·licitat la pròrroga de l'explotació de la secció A) anomenada La Pubilla davant Alberto núm. 487, sítia en el terme municipal de Borriol (Castelló). Expedient MIEXPA/2006/1/12.  
  
Cosa que es fa pública, en compliment d'allò que s'ha preceptuat en l'article 20 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental (DOGV núm. 1412, de 30.10.1990), a fi que els que es consideren afectats d'alguna manera per l'activitat que es tracta, puguen formular per escrit, durant el termini de 30 dies a partir de l'endemà de la present publicació, les observacions pertinents en el Servici Territorial d'Energia de Castelló, c/ Cavallers, núm. 8, de dilluns a divendres, de 09.00 a 14.00 hores.  
  
  
Castelló, 26 d'abril de 2012.- El cap del Servici Territorial d'Energia: Esteban Santamaría Coria.
Diari Oficial de la Generalitat Valenciana


Sumari del DOGV 6762, del 26-04-2012 (2012/3918)

RESOLUCIÓ de 30 de març de 2012, de la consellera de Turisme, Cultura i Esport, per la qual s'atorga la declaració de Festa d'Interés Turístic Local de la Comunitat Valenciana als Moros i Cristians d'Agullent.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6762

Data del DOGV
:   26-04-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/3918


Data del document
:   30-03-2012

Organisme emissor
:   Conselleria de Turisme, Cultura i Esport

Tipus de document
:   Resolució

RESOLUCIÓ de 30 de març de 2012, de la consellera de Turisme, Cultura i Esport, per la qual s'atorga la declaració de Festa d'Interés Turístic Local de la Comunitat Valenciana als Moros i Cristians d'Agullent. [2012/3918]  
Vista la sol·licitud presentada per l'Ajuntament d'Agullent, el 22 febrer de 2012, en què s'insta la declaració de Festa d'Interés Turístic Local de la Comunitat Valenciana per a les celebracions constitutives dels Moros i Cristans d'Agullent.  
Després d'estudiar la documentació que es troba en esta conselleria i vista la proposta de resolució del director general de Turisme, de data 21 de març de 2012, per mitjà de la qual s'emet un informe favorable sobre la concessió de la mencionada distinció, de conformitat amb el que disposen els articles 3.1.a, 7.1 i 9.1 del Decret 119/2006, de 28 de juliol, del Consell, regulador de les declaracions de festes, itineraris, publicacions i obres audiovisuals d'interés turístic de la Comunitat Valenciana, resolc:  
  
Primer  
Atorgar el títol honorífic de Festa d'Interés Turístic Local de la Comunitat Valenciana a les celebracions constitutives dels Moros i Cristians d'Agullent (València).  
  
Segon  
Amb data de la present resolució, inscriure d'ofici la declaració concedida en el Registre Especial de Festes, Itineraris, Publicacions i Obres Audiovisuals d'Interés Turístic de la Comunitat Valenciana, Secció Primera: Festes d'Interés Turístic.  
  
Tercer  
Amb independència de ser publicada en el Diari Oficial de la Comunitat Valenciana, notifiqueu la present resolució a l'Ajuntament d'Agullent.  
  
Contra la present resolució, que posa fi a la via administrativa, podrà interposar-se un recurs contenciós administratiu davant de el Jutjat Contenciós Administratiu de València, dins del termini de dos mesos, comptadors des de l'endemà de ser publicada o notificada, d'acord amb el que establix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
  
  
València, 30 de març de 2012.- La consellera de Turisme, Cultura i Esport: Lola Johnson Sastre.